Regnum Russicum
Haec pagina de regno Moscovitico explicat. Si Danielis Galiciensis regnum quaeris, vide Regnum Russiae. Regnum (vulgo Czarstvo) Russicum, saepe et Moscovia, fuit civitas Russica quae saeculis quinto decimo, sexto decimo, septimoque decimo vigebat. Eius initium saepissime annus 1547 habetur, quo anno diadema regale Ioanni Severo Caesari (czari) impositum est; sed interdum et ab Ioanne Magno eius avo historia regni Russici vel Moscovitici numeratur, quia Ioannes revera se Caesarem nominabat, et quo regnante Moscua Romae tertiae nomen cepit. Post annum 1721, cum Petrus Magnus titulum imperialem assumeret, non regni, sed imperii nomen civitas Russica ferebat.